**Pranešimas žiniasklaidai**

Vilnius, 2025 m. spalio 20 d.

**„ZEN.COM“ paskyrė tarptautinę stebėtojų valdybą, kurioje – buvęs Lenkijos prezidentas A. Duda**

**Lietuvos elektroninių pinigų įstaiga UAB „ZEN.COM“, priklausanti tarptautinei „ZEN.COM“ grupei, paskyrė tarptautinę stebėtojų valdybą, kurioje – ir buvęs Lenkijos Respublikos prezidentas Andrzejus Duda. Bendrovės būstinė įsikūrusi Vilniuje – tai didžiausia elektroninių pinigų įstaiga Lietuvoje, generuojanti beveik pusę viso šalies EMI sektoriaus pajamų. Šis žingsnis žymi UAB „ZEN.COM“ pasirengimą plėtrai į Azijos ir Artimųjų Rytų rinkas ir pabrėžia Lietuvos, kaip *fintech* plėtrai palankaus centro, strateginį vaidmenį įmonės pasaulinėje veikloje. Tarptautinės stebėtojų valdybos įsteigimas – svarbus strateginis žingsnis įmonės globalios plėtros plane.**

**Naujas valdymo etapas – pasirengimas plėtrai už Europos ribų**

Į trijų narių valdybą paskirtas Dawidas Rožekas, „ZEN.COM“ įkūrėjas ir stebėtojų valdybos pirmininkas, A. Duda, buvęs Lenkijos Respublikos prezidentas, ir dr. Karolis Gudas, Europos teisės ir tarpvalstybinio reguliavimo ekspertas. Valdybos sudėtis pateikta Lietuvos bankui, laikantis visų taikomų reguliavimo reikalavimų.

Ši sudėtis jungia įkūrėjo viziją, aukščiausio lygio tarptautinę patirtį ir gilias reguliavimo žinias – kompetencijas, būtinas sėkmingai globaliai plėtrai.

A. Dudos vaidmuo stebėtojų valdyboje bus patariamojo ir stebėjimo pobūdžio, orientuotas į ekonomikos plėtros ir technologinių įmonių augimo skatinimą Europoje ir už jos ribų.

„Savo vaidmenį UAB „ZEN.COM“ matau kaip natūralią savo veiklos tąsą, skatinant modernių technologijų plėtrą ir atsakingą lyderystę skaitmeninėje ekonomikoje. „ZEN.COM“ yra puikus Europos inovacijų pavyzdys, turintis pasaulinių ambicijų ir derinantis pasitikėjimą, skaidrumą bei efektyvumą finansų sektoriuje. Sieksiu pritaikyti savo tarptautinę patirtį, kad padėčiau įmonei atsakingai ir saugiai plėstis, stiprinant dialogą su partneriais pagrindinėse rinkose“, – sako A. Duda, naujasis UAB „ZEN.COM“ stebėtojų valdybos narys.

**Strategija, atitinkanti pasaulines tendencijas**

„ZEN.COM“ sprendimas atspindi platesnę Europos *fintech* įmonių tendenciją – pasiekus brandą vietos rinkose, siekiama toliau augti Azijos ir Artimųjų Rytų regionuose. Pagrindiniai šių rinkų iššūkiai – sudėtingi licencijavimo procesai ir būtinybė kurti tvirtus santykius su vietos reguliuotojais.

Stebėtojų valdyba, turinti tarptautinės ir teisinės patirties, įsteigta būtent šiems iššūkiams įveikti.

„Stebėtojų valdybos įsteigimas žymi natūralų mūsų organizacijos raidos etapą, kai vis aktyviau veikiame rinkose, kuriose taikomi patys griežčiausi reguliavimo standartai. Prezidento A. Dudos patirtis kuriant tarptautinius santykius ir gebėjimas orientuotis sudėtinguose geopolitiniuose kontekstuose suteikia mums unikalų pranašumą. Esu įsitikinęs, kad kartu paspartinsime „ZEN.COM“ pasaulinės misijos įgyvendinimą – padėti verslams augti ir supaprastinti kasdienes finansines paslaugas milijonams vartotojų visame pasaulyje, kad gyvenimas taptų paprastesnis ir geresnis“, – sako D. Rożekas, „ZEN.COM“ įkūrėjas ir generalinis direktorius.

**Lietuva – „ZEN.COM“ Europos veiklos centras**

Lietuva yra UAB „ZEN.COM“ buveinės vieta ir pagrindinis operacijų centras, iš kurio valdoma veikla visose Europos Sąjungos rinkose. Ši šalis pasirinkta dėl pažangios finansų priežiūros sistemos, skaidrios reguliavimo aplinkos ir *fintech* verslui palankaus klimato.

Pagal Lietuvos banko duomenis UAB „ZEN.COM“ yra viena didžiausių elektroninių pinigų įstaigų šalyje. 2024 m. jos pajamos siekė apie 122 mln. eurų, tai sudaro beveik pusę viso Lietuvos EMI sektoriaus apyvartos.

Iš Vilniaus koordinuojama veikla apima daugiau nei 1,3 mln. privačių klientų ir per 5 000 verslo klientų visoje Europoje.

UAB „ZEN.COM“ taip pat glaudžiai bendradarbiauja su Lietuvos draudimo bendrovėmis ir finansų tarpininkais, stiprindama vietos partnerių tinklą ir dar labiau įtvirtindama Lietuvos poziciją kaip strateginį *fintech* inovacijų centrą.

**Apie „ZEN.COM“**

„ZEN.COM“ – tarptautinis mokėjimo sprendimų teikėjas, aptarnaujantis tiek individualius, tiek verslo klientus.

Įmonė padeda verslams sumažinti veiklos kaštus, plėstis į naujas rinkas ir pritraukti klientų per integruotas mokėjimo technologijas.

Privatiems vartotojams „ZEN.COM“ siūlo kortelę ir sąskaitą 28 valiutomis, tinkamą kasdieniams pirkiniams ir kelionėms.

Platforma leidžia atlikti greitus ir saugius tarptautinius pervedimus, vykdyti pinigų grąžinimą (*cashback*) iš šimtų pasaulinių prekių ženklų, taip pat suteikia pirkinių apsaugą ir dvejų metų garantiją elektronikai be jokių papildomų mokesčių.